Soko letu

SOKO LETU 
Ilikuwa alhamisi siku ya chete. Kila mtu aliingojea kwa hamu na ghamu kwani subira huvuta heri. Bi Hamisi alituahidi kutupeleka kuzuru sokoni Lamuru. 
Soko hiyo ni karibu na shule kama pua na domo kwa hivyo Tulitembea aste aste yaani mwendo wa kobe. Tuliwaaga wenzetu huku wivu ukitanda moyoni mwao kwa kweli siku njema huonekana asubuhi. 
Baada ya saa moja unusu, tulifika pale sokoni. Umati wa wateja ulijaa. Wengine walinunua, waliuza na wengine kuzuru tu soko kama watalii. Soko lilikuwa safi na liling'aa kama nyota. Mwalimu wetu alituongoza na kutukumbusha kuandika kila tunachokiona. Tulimheshimu kwa kuwa heshima si utumwa. 
Mlikua na minanda, duka kuu na mabucha pia. Wanawake na wanaume, gulamu na binti nao walikuwemo. Tuliingia mgengeni Humo mlikuwa na bidhaa kama vile matunda, maboga na viungo vya upishi. Matunda ni kama parachichi, maembe na tikitiki maji. Ukiona vyaelea 
jua vimeundwa. Tulilenga macho yetu minandani. Humo bidhaa viliuzwa kwa bei rahisi. Wateja walizozana na wauzaji. Lakini tupilia hayo kwenye kaburi ya sahau. Bidhaa ziliuzwa kwa utaratibu huku wakizingatia wahenga kuwa haraka haraka haina baraka ilhali pole pole ndio mwendo. 
Kando na hayo tulielekea upande wa makaa yalipouzwa. Akina mama walionekana weusi ti! ti! ti! mikononi mwao. Walikuwa wanauza kwa amani kutoka hapo tulipiga Iguu hadi duka kuu. Bidhaa tofauti tofauti ziliuzwa hapo. Watu wengi walionekana kununua bidhaa. Ulikuwa msimu wa krismasi. Watu walijaa sokoni kama mchanga baharini. 
Tulielekea bucha. Humo mlikuwa na aina za nyama. Mabucha walionekana wenye furaha ungedhani wamemeza tembe za furaha. Sababu bidhaa zilinunuliwa kutoka hapo tulienda upande wa hotelini. Vyakula vilipikwa kwa wingi ili wauzaji wale. 
Usafi nao ulidumishwa vilivyo. Vijana walisafisha soko kila mafungulia ng'ombe ili kuhakikisha watu watapata soko li safi. Takataka huchomwa na zingine kutupwa pipani. 
Soko letu lina tenki na visima vya kuhifadhi maji. Maji hayo hutumiwa hotelini, kusafisha bucha, mnandani na mgengeni. Pia maji hayo hutumiwa kwa kunawa mikono. Soko la Lamuru lilihifadhi maji safi kuzuia ugonjwa na virusi. 
Nilipigwa na butwaa na kushangaa kama shangazi yangu alivyoshangaa alivyozipoteza shanga zake kule tonga punde tu nilipoona pukwamu zipo. Ziliegezwa kulingana na rangi na nambari Pukwamu hizo zilisaidia kusafirisha bidhaa tofauti tofauti. 
Tulienda duka kumi na kununua peremende, matunda na maboga. Tulirudi shuleni tukiwa na furaha kama mama aliyezaa pacha. Tuliwaeleza wenzetu jinsi tulivyozuru soko la Lamuru. Tulifurahia sana. Tuliwagawanyia peremende. Wote walishukuruu. Pia tulimshukuru mwalimu wetu. Kwa kweli siku hiyo ilikuwa ya ndovu kumla mwanawe.